gl en gl gl gl en gl gl gl gl fr en gl gl gl gl gl gl gl gl gl it es bg bg en gl gl pt en gl gl gl gl gl en gl gl gl gl en gl gl gl gl es gl gl gl gl gl en it es gl gl en gl gl gl en gl en gl gl gl en gl en gl gl gl gl es en gl en gl gl gl gl
Quen somos - Campus Baloncesto Allariz
O campus está organizado pola Asociación Baloncesto Alaricano, asociación sen ánimo de lucro creada no 2018 co fin de achegar o deporte da canastra á vila de Allariz a través de diferentes actividades que se saian do cotián.
Queremos potenciar a boa saúde deportiva da nosa vila e ao mesmo tempo acostumar a poboación a manter hábitos saudables e deportivos, promovendo a práctica do baloncesto en todas as idades, ademais de dar a coñecer Allariz por toda a comunidade a través do nexo deste marabilloso deporte.
A asociación está composta polas seguintes persoas e cargos:
Iago Feijóo – Secretario
Luis Feijóo – Tesoureiro
Miguel Pérez – Vogal
Ademais do campus, dende a asociación estamos preparando outras actividades paralelas para as épocas estivais, como o visionado de documentais e partidos antigos de baloncesto, torneos na rúa, escolas de verán…
O equipo do Campus
Técnico alaricano, dende o 2017 co título de Adestrador Superior
Estivo 9 tempadas como técnico do C.B.Allariz, a maior parte delas nas categorías base femininas. Dende o 2016 colabora coa Federación Galega de Baloncesto no seu organigrama, sendo adestrador axudante na selección Mini feminina dende o 2018.
Na tempada 2020-2021 formou parte das categorías base do Club Basquet Coruña S.A.D.
Dende o 2021, adestra no Saski Baskonia, formando parte das novas categorías base femininas e do proxecto da Academia Internacional en Tbilisi (Georgia)
A súa figura no campus será a de Director.
Xogador referencia do equipo da vila nestes últimos anos, dende o 2016 é peza clabe do equipo da vila como adestrador.
Esta tempada vívea como adestrador principal no Cadete Feminino Galega así como de responsable das tecnificacións individuais, todo isto co C.B.Allariz.
Tras 7 tempadas como adestrador en dito club, ademais de adestrar en diferentes actividades nos veráns da vila, este ano será un dos adestradores principais da nosa estrutura.
Adestrador superior de Sarria, Técnico Superior en Deportes, Mestre en Educación Primaria, Máster en Psicoloxía Deportiva.
Adestrador axudante no C.B.Breogán entre o 2019 e 2021. Campión da copa princesa, campión de liga e ascenso conseguido a ACB no pasado xuño de 2021.
Nesta nova tempada, está a traballar como adestrador axudante no Cáceres de Leb Ouro, ademais de adestrador principal no Cáceres de liga EBA.
Adestrador superior, dende moi curta idade formou parte das categorías base do Celta Baloncesto de Vigo, onde estivo sempre vinculado a equipos da canteira, ademais de axudar nos últimos 3 anos no equipo de LF2, no que estivo de adestrador axudante no equipo que a piques estivo a tempada pasada de lograr o ascenso a LF.
Tamén formou parte do staff técnico da selección galega minibasket feminina a pasada tempada, logrando a 5ª praza no cto de España.
Adestrador no C.B. Marin Peixegalego entre o 2019 e 2021, formou parte do staff técnico do equipo de Leb Ouro, ademais de dirixir na pasada tempada ao equipo senior feminino en Liga Nacional.
Dende o verán de 2021 forma parte do Lioness Basketball, sendo coordinador das categorías femininas, adestrador principal do 1º equipo feminino en Liga Nacional, e adestrador das categorías base.
Xogadora profesional zaragozana, que actualmente milita no Alter Enersun Al-Qázeres de Liga Challenge.
Tras unha primeira tempada en LF2 en Zaragoza, en 2019 estivo no cadro do Celta Zorka, no que estiveron a piques de ascender á máxima categoría nacional.
Caracterizada pola súa rapidez e o seu tiro exterior, esta tempada busca seguir coa boa dinámica do ano anterior, ademais de acompañarnos no noso campus, no que tamén estará presente na figura de adestradora.
Miguel Pérez Gómez ``Mich``
Adestrador autonómico e xogador (actual capitán) no C.B.Allariz. Dende o 2014 dirixe e forma a equipos tanto de categoría masculina como feminina, tendo disputado ligas galegas como a cadete feminina, alevín feminina e alevín masculina. Actualmente dirixe ao preinfantil masculino, ademais de ser o actual COORDINADOR DEPORTIVO do C.B.Allariz. Colaborará no campus nas áreas de loxística interna e desenvolvemento das diferentes tecnificacións.
Teléfono: 698 182 921
páxina web deseñada por BenComún Espazo © 2019